Majstrovstvá sveta vo futbale

**Majstrovstvá sveta vo futbale** (oficiálny anglický názov: **FIFA World Cup**) sú najdôležitejšou súťažou v medzinárodnom futbale. Organizuje ju svetová futbalová konfederácia FIFA. Finálový turnaj je najsledovanejšou svetovou športovou udalosťou, výrazne sledovanejšou ako Olympijské hry. Sledovanosť finálového zápasu každé 4 roky vytvára nový svetový rekord v TV sledovanosti udalosti. Sledovanosť pristátia ľudí na Mesiaci už bola mnohokrát prekonaná.

## Formát Majstrovstiev sveta
Majstrovstvá sa konajú každé štyri roky, ale s prípravou na ne sa začína už skôr. Viac ako 200 mužstiev súťaží o postup na záverečný turnaj majstrovstiev, ktorého sa zúčastní 48 z nich (od roku 2026 zvýšené z 32). Finálový turnaj hostí viac ako štyri roky dopredu vybratá krajina, ktorej mužstvo automaticky naň postupuje. V minulosti mal zaistený postup aj úradujúci majster sveta, ale kvôli rastúcej popularite futbalu v Ázii a USA, FIFA od tohto pravidla ustúpila.

48 tímov je rozdelených do 12 skupín. Prvé dva tímy z každej skupiny a osem najlepších tímov na treťom mieste postúpia do play-off.

## História Majstrovstiev sveta
Viac ako 200 krajín už v histórii hralo kvalifikáciu na majstrovstvá, ale iba 13 z nich sa dostalo do finále turnaja a z týchto trinástich len osem získalo titul majstra sveta (Československo, Maďarsko, Švédsko, Holandsko, Chorvátsko – 5 finálových účastníkov, ktorí titul nezískali). Kvôli tejto jedinečnosti je zisk titulu veľkým snom všetkých futbalových krajín.

Šesť z ôsmich krajín, ktoré dokázali zvíťaziť na majstrovstvách, zvíťazili na turnaji vo svojej krajine. Jedinými dvomi, ktorým sa to nepodarilo, je Brazília, ktorá je ale na druhej strane extrémne úspešná celkovo, a Španielsko, ktoré sa stalo prvým štátom, ktorý vyhral tri medzinárodné futbalové šampionáty za sebou (EURO 2008, MS vo futbale 2010 a EURO 2012). Vo väčšine prípadov predvedie hostiteľská krajina na svojom turnaji veľmi dobrý výkon oproti svojmu bežnému. Naposledy to bolo možné vidieť na juhokórejskej reprezentácii na majstrovstvách v roku 2002.

Svetovým šampionátom - čo sa víťazov týka - vládnu Európa a Južná Amerika. Juhoamerický kontinent získal zásluhou Brazílie, Uruguaja a Argentíny celkom deväť titulov, Európa ich má dvanásť. Ostatné kontinenty zatiaľ nemajú žiadny titul.

Československá reprezentácia sa do histórie šampionátu najvýraznejšie zapísala v rokoch 1934 a 1962, keď sa dostala do finále turnaja, ale v obidvoch prípadoch prehrala.

## Finálové zápasy Majstrovstiev sveta

**1** *V roku 1930 nebol žiadny oficiálny zápas o 3. miesto. Mužstvá Juhoslávie a Spojených štátov prehrali v semifinále.*

**2** *Na kongrese v roku 1939 sa FIFA nerozhodla, či ďalšie majstrovstvá budú v Brazílii alebo v Nemecku a svoje rozhodnutie odložila na ďalší kongres, ktorý sa ale kvôli prebiehajúcej vojne neuskutočnil.*

**3** *V roku 1950 sa nehral finálový zápas, ale finálová skupina*

## Zoznam víťazov
* Brazília (5) - 1958, 1962, 1970, 1994, 2002
* Taliansko (4) - 1934, 1938, 1982, 2006
* Nemecko (4) - 1954, 1974, 1990, 2014
* Argentína (3) - 1978, 1986, 2022
* Uruguaj (2) - 1930, 1950
* Francúzsko (2) - 1998, 2018
* Anglicko (1) - 1966
* Španielsko (1) - 2010

## Prehľad medailistov MS

## Najlepší strelci v histórii MS

## Najlepší strelci jednotlivých MS

Poznámka: * v roku 2010 bol vyhlásený za najlepšieho strelca Thomas Müller, pretože mal viac asistencií na gól

## Individuálne ocenenia MS
Ocenenia *Zlatá lopta* pre najlepšieho hráča MS a *Zlatá kopačka* pre najlepšieho strelca turnaja sa udeľujú od roku 1982. Najlepší brankár sa vyhlasuje od roku 1994, do MS 2006 sa udeľovala *Cena Leva Jašina*, od roku 2010 *Zlatá rukavica*.


Kategória:Futbalové súťaže
Futbal